Peste 2,5 milioane de buletine de vot vor ajunge în diasporă. Românii pot vota la orice secție, pe baza unui document de identitate
Ministerul Afacerilor Externe (MAE) anunță că a început distribuirea materialelor necesare votării către secțiile de votare organizate în străinătate, la alegerile pentru Parlamentul European. Astfel, în cele 915 secții din străinătate vor fi împărțite, între altele, peste 2,5 milioane de buletine de vot și aproape 8.500 de ștampile cu inscripția ”VOTAT”.